La segona edició del Congrés Internacional per a l'Erradicació de les Violències Masclistes organitzat per l'Institut Català de les Dones tindrà lloc de forma virtual els dies 26, 27 i 28 d'octubre de 2020.
Aquesta segona edició comparteix amb la primera l' objectiu general de reunir a les persones professionals dels circuits de violència masclista, al personal de les Administracions Públiques encarregades d'intervenir en el disseny i l'execució de polítiques públiques amb perspectiva de gènere, a les entitats de dones del territori i al conjunt del moviment feminista català.
Igualment serà una oportunitat d'interaccionar, tot i que virtualment, amb els espais d'activistes i investigadores en matèria de gènere i violències masclistes, amb la finalitat de generar la confluència d'una diversitat d'agents, en un espai que afavoreixi la suma del coneixement sobre les diverses teories i praxis feministes per a l'erradicació de les violències masclistes, per tal de convertir el congrés en un escenari idoni per a la construcció d'aliances i el treball en xarxa.
En aquesta segona edició, el congrés té l' objectiu específic de posar de manifest l'impacte de la pandèmia en les violències masclistes, així com quines han estat les estratègies, aliances i aprenentatges que s'han generat entre la diversitat d'agents socials encarregats de donar resposta a les situacions de violència masclista en temps de la Covid-19.
Per fer-ho, comptarem amb convidades expertes i una programació dividida en tres grans blocs temàtics i diversos espais per construir el debat.
Amb el Bloc I: la Covid-19 i la violència estructural, es busca oferir una visió macro de com la pandèmia global ha evidenciat l'estructuralitat de les desigualtats i les violències que patim les dones.
En el Bloc II: les violències masclistes durant la pandèmia es farà una radiografia de la situació de les violències masclistes des de l'impacte de la Covid-19.
Per últim, amb el Bloc III: els aprenentatges i aliances que ens deixa la Covid-19 es posarà en valor la feina de les institucions, les organitzacions i del moviment feminista per a adaptar-se als moments d'incertesa i dubte que deixa la nova normalitat.
Tindrà lloc de forma virtual els dies 26, 27 i 28 d'octubre de 2020
A càrrec de l'Honorable Consellera del Departament de la Presidència i Portaveu del Govern de la Generalitat de Catalunya, la Sra.
"Condicions de treball, inseguretat i salut en el context de la Covid-19'' a càrrec de Clara Llorens Serrano, professora del Departament de Sociologia de la Universitat Autònoma de Barcelona i sociòloga de l'Institut Sindical de Treball, Ambient i Salut.
"La crisis de les cures i el seu impacte en temps de pandèmia''
" Estratègies de comunicació en temps de pandèmia'' a càrrec de Cristina Baulies, Responsable de Comunicació de l'Institut Català de les Dones i presentació d'experiències d'altres Comunitats Autònomes.
"La Covid-19 i la violència estructural'' a càrrec de Silvia Federici.
"Resposta a la Covid-19 a peu de serveis'' a càrrec de diverses representants d'entitats que gestionen serveis institucionals d'atenció directa a les dones.
Moderada per Rosa Codina, Responsable de la Coordinació Territorial de Barcelona i Catalunya Central de l'Institut Català de les Dones.
"Experiències i reptes en la recollida, tractament i difusió de dades de violències masclistes en temps de pandèmia''
Presentació d' estratègies de prevenció de les violències sexuals en l'oci nocturn prepandèmia i interrogants que es presenten a partir d'ella.
"Les violències masclistes durant la pandèmia: una mirada interseccional" a càrrec de Rita Segato.
"Aprenentatges de les administracions públiques en l'abordatge de les violències masclistes en temps de pandèmia'' a càrrec de representants diversos dels Departaments de la Generalitat implicats en l'abordatge de les violències masclistes.
"Les experiències d'autoorganització del moviment feminista", on parlaran diverses entitats sobre com s'han adaptat a la pandèmia i quines estratègies per fer-hi front estan elaborant.
Reflexions sobre l'experiència d'abordatge de les violències masclistes durant la pandèmia a les regions dels 4 Motors per a Europa (Baden-Württemberg, Llombardia, Auvergne-Rhône-Alpes i Catalunya) Amb la participació de representants dels organismes que lideren aquest abordatge.
"Els aprenentatges i aliances que ens deixa la Covid-19" a càrrec de Virginia Vargas.
A càrrec de Laura Martínez Portell, presidenta de l'Institut Català de les Dones.